ซิตคอม
ซิตคอมเป็นละครแนวสุขนาฏกรรม เลือกที่จะมองชีวิตมนุษย์ในแง่ขบขัน ล้อเลียน เอามาทำเป็นเรื่องตลกให้คนดูหัวเราะ โดยผูกเรื่อง สร้างสถานการณ์ให้เกิดอารมณ์ขันสนุกสนาน องค์ประกอบของละครซิตคอม มีรายละเอียดดังนี้ ด้านเนื้อหา หลากหลาย มีความสัมพันธ์หลายกลุ่ม หลายบุคคล, รูปแบบการนำเสนอ ไม่สมจริง แต่เนื้อหามาจากความจริง, จังหวะและการดำเนินเรื่องรวดเร็ว จบตามเวลา, มีพื้นฐานทางอารมณ์, ความสัมพันธ์ของตัวละครตามสูตรแน่นอน, ตัวละครมีลักษณะเหมือนจริง และ การแบ่งแยกวงในและวงนอกคือระหว่างนักแสดงประจำกับดารารับเชิญ
ละครโทรทัศน์ไทย
ละครโทรทัศน์ไทย มีตัวละครที่เป็นซูเปอร์ฮีโร แนวเหนือมนุษย์ มีความสามารถพิเศษ และเครื่องแต่งกายอันโดดเด่น อย่างเช่น "อินทรีแดง" ที่ถูกสร้างมาเป็นละครโทรทัศน์เช่นกัน หรือ "นักสู้พันธุ์ข้าวเหนียว" ที่มีพลังพิเศษ มีจุดอ่อนที่ทำให้หมดพลัง มีอุดมการณ์และศัตรูที่ชัดเจน เรื่อง "ลูกผู้ชายพันธุ์ดี" ผู้ได้สืบทอดตะกุดสายฟ้า ได้ช่วยกำจัดเหล่าร้ายและตามหาคนที่ฆ่าพ่อของตัวเอง เรื่อง "คมแฝก" มีไม้กระบองที่ปัดกระสุนได้ เรื่อง "ยอดมนุษย์ดาบเทวดา" ผู้สามารถใช้ดาบได้อย่างเก่งกาจ เรื่อง "ลูกผู้ชายไม้ตะพด" ที่ครอบครองไม้ตะพดวิเศษ เรื่อง "ธิดาพญายม" ลูกสาวของเทพที่จำเป็นต้องลงมาตามล่านักโทษแห่งสรวงสวรรค์ และ เรื่อง "อังกอร์" เสือที่แปลงกายมาอยู่ในร่างผู้หญิง